NaiveNeuron/SloPal huggingface dataset:
Frešo, Pavol, poslanec NR SR (2012-09-26):
Ďakujem pekne, pani predsedajúca. Vážený pán kolega pán poslanec Martinák, no, po prvé, povedať niekomu, že si môže na internete nájsť podrobnú mapu týchto lesných ciest je absolútna hlúposť z hľadiska pohybu v teréne samotnom. Ani v tejto miestnosti nie sú ľudia, ktorí by dokázali na základe tej mapy sa pohybovať voľne lesom, možno ty, možno ďalší kolega, čo ste lesníci, by ste to dokázali, ale zasa na druhej strane dávať lesnícku školu ako podmienku vstupu do lesa de facto na bicykli, to je rovnaká hlúposť. To znamená pozrieť si niečo na internete a nájsť tú cestu, keď vidím dva, tri, štyri chodníky vedľa seba v lese, po ktorom mám ísť, aby som dodržal zákon. Myslím si, že aj ty by si tak možno urobil chybu. A potom možno by sme boli veľmi prekvapení, že by aj teba pokutovali s tým bicyklom, keby si do lesa prišiel. To ďalšie, prečo sa tam vôbec odvolávame na tú hlúposť, ktorá tam bola v roku 2007 daná. No preto ju navrhujeme vypustiť, lebo tam bola daná. O nič iné sa nám v skutočnosti, vážené kolegyne, vážení kolegovia, nejedná, len že istá loby tu porušila dvestoročnú tradíciu voľného pohybu v lese peši a na koni. Teraz sa tu vykrúcame, dohovárame sa na technickej norme. Robíme z toho vážny inžiniersky problém, pomaly aby si proste mladé decká kupovali GPS alebo najlepšie dve GPS-ky, on line sa prepojili s Národným lesníckym centrom, aby vedeli, kde ktorá zvážnica ako funguje, prípadne aby si brali niečo také, ako je horský vodca s tým, že tak toto bude lesný vodca, ktorý nám bude ukazovať, čo je zvážnica, a čo už zasa nie je zvážnica, v kontraste s tým, že na tých istých cestách zbadáte aj traktory, ktoré majú väčšie kolesá, ako je naša vlastná výška. To už potom nevadí. Je to úplne zahanbujúca diskusia. Treba to popravde priznať, páni sociálni demokrati. Buď chcete ľudí pustiť na bicykli do lesa, alebo chcete slúžiť loby.
Sloboda, Radovan, poslanec NR SR (2021-03-17):
Ďakujem pekne za slovo. Miro, prosím ťa, veď ale Matovič nesúvisí predsa že s vznikom pandémie, tak už nepleť všade Matoviča, to už neni celkom v poriadku. A ináč sa mi páči, že si prestal kričať, ale potom už si sa dneska trošku štartoval, tak opatrne. Ďakujem. (Reakcia z pléna.)
Paška, Pavol, predseda NR SR (2013-12-18):
Pán poslanec Bublavý.
Zmajkovičová, Renáta, podpredsedníčka NR SR (2014-02-05):
Pán poslanec Kuffa.
P. Paška, predseda NR SR: (2009-04-15):
(Hlasovanie.) 140 prítomných, 107 za, 1 proti, 26 sa zdržalo, 6 nehlasovali. Návrh sme postúpili do druhého čítania.
Pamula, Peter, poslanec NR SR (2019-10-25):
Ďakujem veľmi pekne. Vážený pán predsedajúci, kolegyne, kolegovia, návrh zákona upravuje všeobecné podmienky na poskytnutie investičnej pomoci na podporu realizácie investičného zámeru v cestovnom ruchu na území Slovenskej republiky. Poskytovateľom investičnej pomoci formou dotácie na dlhodobý hmotný a nehmotný majetok bude prijatím návrhu zákona ministerstvo dopravy. Postup pri posudzovaní žiadosti o investičnú pomoc, schvaľovanie investičnej pomoci, zmenu podmienok a zrušenie rozhodnutia o poskytnutí investičnej pomoci upravuje návrh zákona odkazom na zákon č. 57/2018 Z. z. o regionálnej investičnej pomoci a o zmene a doplnení niektorých zákonov, pričom príslušným ministerstvom pre oblasť cestovného ruchu bude Ministerstvo dopravy a výstavby Slovenskej republiky. Prijatie predloženého návrhu zákona nebude mať vplyv na rozpočet verejnej správy a bude mať pozitívny aj negatívny vplyv na podnikateľské prostredie. Prijatie návrhu zákona ďalej bude mať pozitívny sociálny vplyv a nebude mať vplyv na životné prostredie, informatizáciu spoločnosti a ani vplyv na služby verejnej správy pre občanov. Návrh zákona je v súlade s Ústavou Slovenskej republiky, s ústavnými zákonmi a nálezmi Ústavného súdu Slovenskej republiky, so zákonmi a ostatnými všeobecne záväznými právnymi predpismi, medzinárodnými zmluvami, ktorými je Slovenská republika viazaná, ako aj európskym právom. Ďakujem veľmi pekne a hlásim sa ako prvý do rozpravy.
Bugár, Béla, podpredseda NR SR (2010-12-14):
Ďakujem. Otváram rozpravu. Pýtam sa, či sa hlási niekto ústne do rozpravy k tomuto bodu. Nie je to tak. Vyhlasujem rozpravu za skončenú. A prerušujem rokovanie o tomto bode programu. Teraz ešte nasleduje rokovanie o dvoch zmluvách (druhé a tretie čítanie), najskôr o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Poľskou republikou, ktorou sa mení a dopĺňa Zmluva medzi Slovenskou republikou a Poľskou republikou o spolupráci v boji proti trestnej činnosti a spolupráci na prihraničných územiach podpísaná 23. marca 2004 vo Varšave (tlač 160). Pán minister vnútra, nech sa páči.
J. Tkáčová, poslankyňa: (2009-12-10):
A k tomu, čo hovoril kolega Zsolt Simon, hlavne k zaisteniu jadrového paliva pre Slovenskú republiku, chcem povedať, že ruský dodávateľ jadrového paliva podpísal so Slovenskými elektrárňami dve dlhodobé zmluvy na dodávku paliva pre slovenské jadrové elektrárne. Tento podpis zmlúv potvrdil aj hovorca Slovenských elektrární Juraj Kopřiva a ďalej nás informoval, že zároveň ruská firma, ktorá dodáva jadrové palivo, je pripravená dodávať až do konca životnosti jadrových blokov na Slovensku. Tá prvá zmluva zabezpečuje dodávku jadrového paliva do roku 2015 a druhá dáva opciu pre všetky budúce jadrové bloky na Slovensku. Pri otázke, či má Rusko dostatok uránu, Rusi informovali ústami premiéra Putina, že Rusko podpísalo dohodu o nákupe austrálskeho uránu, ktorý bude používaný výhradne pre ruské jadrové elektrárne a pre svojich zahraničných odberateľov, a na vojenské účely má Rusko uránu dosť. Zároveň Rusko podpísalo dohodu s Mongolskom o spoločnom podniku na náleziská uhlia, zlata a uránu. Odhaduje sa, že svetové zásoby uránu sú zhruba na 80 rokov a 45 % týchto zásob je koncentrovaných do Austrálie a do Kanady, ktoré, ako vieme, vyhlásili moratórium na ťažbu uránu.
Kočiš, Eduard, poslanec NR SR (2023-06-14):
Veľmi pekne ďakujem za slovo, pán predseda. Pani ministerka, na začiatku ste spomínali deinštitucionalizáciu SPÚ-čiek. Áno, dá sa, vedel by som sa s tým stotožniť, s celým týmto prístupom. Jednoducho odbremenil by sa celý zamestnanecký aparát od falošných podnetov, tak to nazvime laicky. Áno, bolo by to fajn, ak by to bolo naozaj aj reálne. Čiže máme anonymný podnet, nemusíme sa tým zaoberať, pretože sa tým nebude zaoberať ani ošetrujúci pediater, ani výchovno-vzdelávací pracovník v škole, ani triedny učiteľ, ani nejaký sused, ktorý niečo niekedy možno videl, dobre, fajn. Ak dieťa bude zahrnuté do CDR-ka, áno, musia prejsť alebo prebehnúť všetky predtým schválené alebo štandardné procesy, aby sa ani tie CDR-ká nezahlcovali deťmi, ktoré tam naozaj nemajú čo robiť, súhlasím. Národný projekt integrácia utečencov z Ukrajiny a ten druhý národný projekt, ktorý sa tiež venuje utečencom pred vojnou tiež z Ukrajiny, súhlasím, pomáhajme. Pomáhajme tak, aby to naozaj nebolo na škodu Slovenskej republiky. Pomáhajme tak, aby to nebolo na škodu samotnému utečencovi. Pomáhajme naozaj tak, aby sme na týchto utečencov nemohli pozerať krivo, ale naozaj sa to deje, pretože títo utečenci nie sú len tí naozaj „dobrí", ale máme tu naozaj kopec a kvantum zneužívateľov našej dobroty a sociálneho systému, tak ako bol nastavený. Čiže tiež si to musíme postaviť ako na misku váh. Je to ozaj tak. A čo sa týka tých 30 %, ktoré ste spomínali vo svojej rozprave, že by mali zostať tomu prvotnému žiadateľovi v tom prvom kole, naozaj táto problematika je dosť široká, čiže nestihnem sa k tomu vyjadriť, ale možno niečo k tomu poviem v rozprave, čo mám naštudované. Takže zatiaľ veľmi pekne ďakujem.
Blanár, Juraj, podpredseda NR SR (2023-01-24):
Pán poslanec Pročko s faktickou poznámkou.
Janckulík, Igor, poslanec NR SR (2018-02-06):
O pozmeňujúcom návrhu pani poslankyne Cigánikovej nemôžeme hlasovať, nakoľko sme schválili bod162 spoločnej správy.
Jurinová, Erika, podpredsedníčka NR SR (2014-10-14):
Otváram všeobecnú rozpravu. Do rozpravy k obidvom bodom programu som dostala tieto prihlášky: za poslanecký klub KDH pán poslanec Július Brocka, ďalej je do rozpravy prihlásený pán navrhovateľ, pán poslanec Mihál, pán poslanec Kadúc z klubu OĽaNO, pani poslankyňa Kiššová a pán poslanec Novotný z klubu SDKÚ – DS. Dávam slovo prvému prihlásenému rečníkovi, pánovi poslancovi Brockovi.
Pellegrini, Peter, predseda NR SR (2015-11-20):
Prezentujme sa a hlasujme o štvrtom pozmeňujúcom návrhu pani poslankyne Žitňanskej. (Hlasovanie.) Prítomných 125 poslancov, za hlasovalo 45, proti bolo 72, zdržalo sa 7, nehlasoval 1. Tento návrh sme neschválili.
Hrušovský, Pavol, podpredseda NR SR (2010-09-09):
Panie poslankyne, páni poslanci, poprosím vás, aby ste zaujali miesto, ktoré vám je určené v rokovacej sále. A pána podpredsedu vlády a ministra financií prosím, aby odôvodnil stručne a jasne dôvody, ktoré viedli vládu k podaniu návrhu na skrátené legislatívne konanie o zákone, ktorý sme zaradili na rokovanie 5. schôdze. Nech sa páči, pán podpredseda vlády, máte slovo. Páni poslanci, pán poslanec Kubovič, sadnite si na svoje miesto, aj všetci ostatní, aj pán poslanec Gaľa.
Stančík, Andrej, poslanec NR SR (2022-06-21):
Ďakujem. Z energického zapojenia opozície je presne vidieť, že aká táto téma bola reálnym problémom, keďže kebyže pred rokom sledujeme tlačovky, tak najväčší problém tejto republiky je nehumánna väzba, je prenasledovanie opozície, sú mučeníci, ktorí, chudáci, sedia v tej väzbe na základe rozhodnutia súdu. A dnes to problém, samozrejme, už nie je, pretože už sa prišlo s nejakou inou témou a už tie súdy koniec koncov potvrdzujú samotné rozsudky. Takže máme už dnes právoplatné rozhodnutie Najvyššieho súdu o pánovi mučeníkovi svätom Dušanovi Kováčikovi. A znova, je to pokrytectvo, pretože za dvanásť rokov to problém nebolo, dnes to problém je a namiesto toho, aby dnes tu opozícia spolu s nami diskutovala o tomto zákone, tak tu sedí iba, teda komu česť, tomu česť, pán Susko. Takže toľko k tomu. A verím, že dnes občania majú možnosť zistiť, ako reálne, akým reálnym problémom sú teda problémy, ktoré opozícia tu dva roky maľuje, a ako jednoducho sa dá z témy presadnúť na úplne inú tému, a zrazu zistíme, že tie väzby ani taký problém nie sú, ale koniec koncov som rád, že táto koalícia tento dlhodobo ignorovaný problém riešiť ide, a preto plne podporujem tento zákon.
Grendel, Gábor, podpredseda NR SR (2021-09-28):
Ďakujem pekne, pán poslanec. Je všeobecný súhlas? (Reakcie z pléna.) Nie. Takže dávam hlasovať o tom, aby sa bod č. 76 schváleného programu, poslanecká novela Zákonníka práce, tlač 584, presunula na októbrovú schôdzu. Prezentujme sa a hlasujme. (Hlasovanie.) Prítomných 122, za 81, proti 33, zadržali sa 8, hlasovali všetci prítomní. Tento procedurálny návrh sme schválili. Teraz budeme pokračovať hlasovaním v druhom čítaní o návrhu skupiny poslancov na vydanie zákona, ktorým sa mení zákon č. 442/2002 o verejných vodovodoch a verejných kanalizáciách, tlač 576, bod 40 programu. Prosím spoločného spravodajcu z výboru pre pôdohospodárstvo a životné prostredie pána poslanca Jána Szőllősa, aby hlasovanie uvádzal. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov a ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 576.)
Grendel, Gábor, podpredseda NR SR (2021-05-05):
Pani poslankyňa Šebová.
Heger, Eduard, poslanec NR SR (2023-05-24):
Ďakujem veľmi pekne. V prvom rade podporujem akúkoľvek dohodu troch poslaneckých klubov, aby to bolo teda preložené na hlasovanie až po hlasovaní podpory, alebo teda o dôvere novej vláde. Čo sa týka zákona o dlhovej brzde, nemyslím si, že je to potrebné vyriešiť, však my to vieme ešte aj na tejto schôdzi, keby sme chceli, ale pokojne aj na júnovej, ja si myslím, že je to, úplne v pohode sa to dá stihnúť. Stačí, aby ste neviazali tú podmienku na to, že musí byť súčasťou tohto zákona aj daňová brzda, však o daňovej brzde môžme diskutovať, však sa o nej dva roky diskutuje a zatiaľ sa žiadny z ekonómov nevyjadril, že by to bol dobrý nápad, takže nech tá diskusia verejná prebieha, a keď bude spoločenská zhoda na tom, že to je dobrý nápad, O. K., ale prečo by kvôli tomu mal stáť zákon o dlhovej brzde, ktorý je pripravený na aj schválenie, len musíte povedať, že idete do toho, a myslím si, že ostatné strany, ktoré už vtedy boli ochotné toto podporiť, a ten, ten pozmeňujúci návrh bol naformulovaný, myslím si, že veľmi dobre, tak, tak to proste vieme schváliť, takže ja by som určite teraz, ja tiež viem pomenovať rôzne výhrady na Igora Matoviča, ale v tomto momente tú stopku ste tomu dali vy v strane SaS, lebo ste jasne povedali, že pokiaľ tam nebude daňová brzda, tak nič iné vlastne neschválite a dokonca my sme mali aj dohodu na tom vecnom znení ako by ten, ten zákon o dlhovej brzde mal vyzerať, takže tam dokonca aj toto máme, len vy musíte vytiahnuť ten klin, tú jedinú podmienku, ktorú ste mali, a to bolo, že budete za to hlasovať len v prípade, že súčasťou toho bude aj daňová brzda. Ak tento odstránite, ktorý v tomto momente ani nie je potrebný riešiť, tak v takom prípade máme riešenie na stole a, a všetko vieme vybaviť či už na tejto, alebo na ďalšej schôdzi. Ďakujem pekne.
Pleštinská, Zita, poslankyňa NR SR (2020-04-07):
Odhlasovali sme body zo spoločnej správy, môžeme pristúpiť k hlasovaniu o pozmeňujúcom a doplňujúcom návrhu pána poslanca Michala Šipoša vyplývajúceho z rozpravy.
P. Hrušovský, predseda NR SR: (2004-03-04):
Chcem vás informovať, že o ospravedlnenie svojej neúčasti na dnešnom rokovaní požiadali páni poslanci Cagala, Danko, Chovanec, Krajči a Ševc. Chcem vás informovať ešte pred začatím rokovania o jednotlivých bodoch programu, že dnes o 12.00 hodine bude rokovanie Výkonného výboru Medziparlamentnej únie a o 12.30 hodine chcem poprosiť predsedov poslaneckých klubov a skrutátorov zvolených v Národnej rade Slovenskej republiky, aby sa dostavili do rokovacej miestnosti poslaneckého grémia na odprezentovanie nového technického zariadenia na sčítavanie hlasov pri tajných voľbách, ktoré v Národnej rade uskutočňujeme. V priebehu odpoludnia by som chcel zvolať poslanecké grémium a chcel by som ešte raz poprosiť predsedov poslaneckých klubov, aby nahlásili, ak chcú urobiť zmeny v zložení náhradníkov za Národnú radu Slovenskej republiky  v Európskom parlamente, nakoľko chcem, aby Národná rada uznesením schválila našu parlamentnú delegáciu pozorovateľov po 1. máji 2004, keď naši pozorovatelia už budú mať mandát plnohodnotný s právom aj hlasovať. Páni poslanci, poslankyne, toľko na úvod rokovania dnešného dňa. Chcel by som vás poprosiť, aby ste sa  uvedených akcií, ktoré som dnes ohlásil, zúčastnili. Teraz prosím pani poslankyňu Evu Černú, aby za skupinu navrhovateľov uviedla a odôvodnila návrh poslankýň Národnej rady Slovenskej republiky Evy Černej a Edit Bauer na vydanie zákona, ktorým sa mení a dopĺňa zákon č. 195/1998 Z. z. o sociálnej pomoci v znení neskorších predpisov . Návrh ste dostali ako tlač 521, ktorého súčasťou je aj rozhodnutie predsedu Národnej rady o pridelení návrhu výborom, ako aj spoločná správa výborov, ktorú máte pod tlačou 521a. Prosím teraz pani poslankyňu Černú, aby návrh zákona odôvodnila. Pani poslankyňa Plháková, ešte predtým. Prepáčte, pani poslankyňa. Nech sa páči. Z. Plháková, poslankyňa: Ďakujem pekne za slovo, pán predseda. Ja by som túto formu chcela využiť a požiadať podpredsedu parlamentu pána Bugára, aby sa mi ospravedlnil za nepravdivé výroky, ktoré uviedol v relácii, myslím, TA3, že sa kupčí s mojím poslaneckým hlasom a že dostávam osoby do úradov na daňovom úrade a vo Všeobecnej zdravotnej poisťovni. Ďakujem.
Hrušovský, Pavol, podpredseda NR SR (2010-08-03):
Pán poslanec Štefanec.
D. Čaplovič, poslanec: (2005-09-22):
Očakával som od vás, že prídete predovšetkým s návrhom zákona o financovaní kultúry, keďže viete, že takýto podobný zákon sa prijal v oblasti školstva a veľmi v niektorých oblastiach to pomohlo, že viac zabojujete za rozpočet, čo absolútne necítim, na rok 2006, a že nebudete sa venovať len predaju pozemkov okolo novostavby Slovenského národného divadla, Divadla Pavla Országha Hviezdoslava a riaditeľstva Slovenského národného divadla, či evidencii návštevnosti v múzeách a galériách. Prosím vás pekne, čo sa týka cenzúry, to je obrazne povedané, lebo ekonomické tlaky skutočne vyvolávajú to, že slovenská literatúra chradne, a keby ste boli na zjazde alebo na Spolku slovenských spisovateľov a poznali tieto závery, tak by ste si to tam mohli prečítať. Žiaľ, vás to asi nezaujíma.
Suja, Miroslav, poslanec NR SR (2022-12-07):
Ďakujem za slovo, pán predsedajúci. Ja by som sa chcel, pán poslanec Dostál, spýtať, že či je to problém, že to majú len dva štáty. Keby to mali tri alebo štyri, tak to už nie je problém? Alebo či je problém, prečo by sme nemohli my byť tretím štátom? Či nám v tom niečo bráni? Alebo či je problém, že by to bolo v ústave, či s tým má niekto problém okrem vás. Lebo ja si myslím, že nevidím tu nijaký zákonný alebo nejaký morálny, alebo hocijaký iný problém, aby sme toto prijali.
B. Bugár, podpredseda NR SR: (2004-09-07):
(Hlasovanie.) Prítomných 134 poslancov, za 99, proti 5, hlasovania sa zdržalo 30 poslancov. Tento návrh zákona sme postúpili do druhého čítania. Nech sa páči.
Baránik, Alojz, poslanec NR SR (2023-03-14):
1407. (Krátka pauza, telefonovanie predsedu parlamentu služobným telefónom.)
Zajačik, Vladimír, poslanec NR SR (2021-03-31):
Tento, o tomto bode programu budeme hlasovať dnes o 11.00 h. Ďakujem.
Šutaj Eštok, Matúš, poslanec NR SR (2021-10-22):
Prosím, pán predseda, aby ste dali hlasovať o tom, že Národná rada prerokuje návrh ústavného zákona v druhom čítaní.
Pleštinská, Zita, poslankyňa NR SR (2023-03-22):
Ďakujem pekne. Som chcela vlastne len upraviť, že nie pár zákonov, ale tento návrh zákona novelizuje 57 zákonov. Ide o jeden z najkomplexnejších návrhov zákona, ktoré boli v tomto volebnom období predložené na rokovanie Národnej rady. Jednotlivé zákony sa dotýkajú množstva subjektov, ministerstvo vnútra, ministerstvo dopravy, ministerstvo životného prostredia, pôdohospodárstva, financií, úrad na ochranu osobných údajov, Slovenský pozemkový fond, úrad geodézie, kartografie a katastra, samosprávy, hlavné mesto Bratislava, Košice, architekti, územní plánovači, stavební inžinieri, preto aj my budeme vyžadovať stanoviská týchto dotknutých ministerstiev aj profesijných organizácií. Mňa prekvapilo, že zo zákona 369 sa vypúšťa povinnosť obcí vyjadrovať sa k investičnej výstavbe, ale včera som si to vykonzultovala s pánom Trégerom, predsedom ZMOS-u, ktorý hovorí, že sa to upraví, tak veríme, že, tak ako povedal pán predkladateľ, tak niektoré tie veci, ktoré sú pre nás problematické, už v tomto návrhu zákona sa upravia. Ďakujem pekne.
Číž, Miroslav, podpredseda NR SR (2015-12-11):
Pán poslanec Hraško.
Martvoň, Anton, poslanec NR SR (2015-02-06):
Ďakujem pekne, pani predsedajúca. Pán podpredseda KDH, myslím si, že všetci, čo sme tu, sa zhodneme na tom, a ja to plne potvrdím, že KDH je štandardná politická strana, ktorá má svoje nezastupiteľné miesto na politickom spektre v rámci Slovenskej republiky, a je prirodzené, že strana KDH prichádza so svojimi návrhmi, ktoré môžu byť konštruktívne, dobré, niektoré nemusia. Ale, samozrejme, vláda, a to je jedno ktorá, či naša, či iná, je vždy na nej, či sa stotožní s nejakým návrhom, alebo nájde iné riešenie na tú istú problematiku, ktorú tiež vidí ako problémovú. A to sa stalo aj pri nás, že my v podstate s tými úžerami, ten problém sme dlhodobo analyzovali a našli sme podľa nás iné cesty, ako sa to dá lepšie vyriešiť a, samozrejme, uznali sme, že aj tie vami navrhované stropy boli fajn, ale úplne to neriešilo ten problém ako taký, že dal by sa obchádzať. Na druhej strane uznávam, že aj vami navrhované teraz opatrenia, s ktorými ste vystúpili, nejakým spôsobom z pohľadu tých pracujúcich môžu niečo riešiť. Nie je správne, keď pracujúca rodina zarába menej ako nepracujúca, s tým s vami plne súhlasím. Ale na druhej strane to je úloha každej vlády a každého štátu, aby sa postarala aj o tých, ktorí z určitých dôvodov, ktoré nezávisia od nich, nemôžu pracovať a taktiež majú právo žiť v tomto priestore a v tejto republike. Čiže ja KDH vnímam ako štandardnú stranu, ktorá tu fakt je potrebná. Na druhej strane zase chcem poprosiť KDH, aby aj vnímalo, že aj vláda môže mať na niektoré problémy iný názor alebo iné riešenia. A čo sa týka ešte tej prvej časti vášho vystúpenia, samozrejme, nadviažem aj na vášho predrečníka, referendum je určite dôležité, ja nebudem hovoriť, ako budem hlasovať, ale určite sa toho referenda taktiež zúčastním. Toľko z mojej strany.
Viskupič, Marián, poslanec NR SR (2022-05-19):
Dobre. Veľmi pekne ďakujem. Super, super, super. Čiže každopádne teda znížilo by to nákupnú turistiku. Asi si pamätáme aj nejaký čas dozadu. Tým, že teda u nás je spotrebná daň relatívne vysoká, 40 centov v cene nafty, 55 centov v cene benzínu, aj pri nízkych cenách v minulosti sa chodilo, oplatilo tankovať niekam inakam. Teraz je tá situácia taká, že sa v podstate chodí tiež minimálne do Maďarska, do Poľska a teda cesta by bola, ak by sme dokázali, dokázali vlastne tieto dodatočné príjmy premietnuť do zníženia spotrebnej dane a takto vlastne to, čo som hovoril na začiatku, vlastne urobili občana – človeka beneficientom tejto výhody a vlastne takto by sme dokázali čiastočne znížiť vysokú cenu palív. Dobre, asi. Ďakujem pekne za pozornosť.
Pellegrini, Peter, predseda NR SR (2015-02-18):
Prezentujme sa a hlasujme o návrhu uznesenia, ktorým Národná rada vyslovuje nedôveru členovi vlády Slovenskej republiky. (Hlasovanie.) Prítomných 128 poslancov, za hlasovalo 50, proti bolo 77, zdržal sa 1. (Potlesk.) Konštatujem, že Národná rada nevyslovila nedôveru členovi vlády Slovenskej republiky Pavlovi Pavlisovi, poverenému riadením ministerstva hospodárstva. Ďakujem vám všetkým za účasť a vyhlasujem 47. schôdzu za skončenú. Prajem vám všetkým pekný večer a šťastnú cestu domov. (Rokovanie 47. schôdze NR SR sa skončilo o 20.21 hodine.)
Dubéci, Martin, poslanec NR SR (2023-12-13):
Ďakujem za slovo, pán predsedajúci. A takisto, Štefan, pán poslanec Kišš, chcel by som sa poďakovať celkovo za všetky príspevky v tejto rozprave, lebo naozaj obohacujú, obohacujú a posúvajú ju ďalej. A vidno teda, že pán poslanec má skúsenosti s touto témou. Ja takisto sa podpisujem pod tú bizarnú skúsenosť, keď som vošiel do miestnosti, rokovacej, a pán minister financií tu stál a prihlásil sa do rozpravy, čo teda ako 50 ďalších poslancov predo mnou, kvitujem, a hovoril, že sme na gréckej ceste, sme na gréckej ceste. A ja som nad tým rozmýšľal, že to je absolútne sureálne, bizarné, neviem aké, že pokiaľ máme ministra financií, ktorý túto vec priznáva, tak prečo my tu nemáme oveľa zásadnejšiu diskusiu? Ako je možné, že pokiaľ máme ministra financií, ktorý hovorí, že sme na gréckej ceste, tak ten istý minister financií je schopný mesiac predtým alebo tri týždne predtým so sebou nechať triasť a proste zo 150-miliónového balíčka urobiť 
300-miliónový balíček je lusknutím prsta, a to podľa mňa ukazuje na absolútnu zvláštnu situáciu, kedy tento konsolidačný balíček, asi všetci cítime, že treba v nejakej forme prijať, však každá strana sa k nemu hlásila, ale väčšina, ktorá má zodpovednosť za to vládnutie, nie je schopná priniesť akýkoľvek balíček, ktorý by mal hlavu a pätu, nejakú koncepciu. Podporoval by prorastové opatrenia, myslel by na budúcnosť, je to ako spleť opatrení a výdajov bez, ktoré v zásade plnia rôzne sľuby z volebných programov koaličných strán v mene toho, aby tá koalícia ako-tak držala pokope. Ale myslím si, že to naozaj nie je dobrá cesta, ako tento problém riešiť. Ak sme na gréckej ceste, tak sa začnime podľa toho správať, kolegovia. Ďakujem pekne.
Grendel, Gábor, podpredseda NR SR (2021-05-28):
Áno, poprosím vás. Pán poslanec Kéry. To isté.
Zmajkovičová, Renáta, podpredsedníčka NR SR (2014-01-29):
Faktické poznámky na vystúpenie pána poslanca nie sú. Uzatváram možnosť aj prihlásiť sa. A teraz v rozprave vystúpi pán poslanec Hlina, nech sa páči, pán poslanec, máte slovo.
Šimečka, Michal, podpredseda NR SR (2023-11-16):
Ďakujem veľmi pekne. S faktickou poznámkou vystúpi pán poslanec Šmilňák.
Sulík, Richard, predseda NR SR (2011-07-13):
No hlavne začnite už čítať, prosím vás. Dobre?
Adamčík, Eduard, poslanec NR SR (2017-05-18):
Tak v hlasovaní záverečnom sa dohodneme, že ako. Pán predseda, dovoľte mi, aby som vám poďakoval a tlmočil poďakovanie všetkým vašim zamestnancom, a chcem vám povedať jednu vec, čo som povedal na výbore aj pre kolegov, že ak som mal niekedy strach ako manažér a ako riaditeľ daňového úradu, tak to som mal vtedy, keď prišiel Najvyšší kontrolný úrad. A ten rešpekt, ktorý si rokmi budovali vaši zamestnanci a mnohých z nich poznám a sú to aj ľudia, ktorí majú prax a už roky za sebou a robia teraz v kontrolnej činnosti, tak je to správne a myslím si, že aj z tých vystúpení vyplynulo, že tá efektivita a že ten rast je jednoznačný. Ďakujem veľmi pekne.
B. Bugár, podpredseda NR SR: (2002-06-19):
Takže pán poslanec Orosz, nech sa páči, máte slovo, a potom pán poslane Engliš. L. Orosz, poslanec: Vážené kolegyne, kolegovia, nechcel som vystúpiť v rozprave, lebo môžem zareagovať až v závere, ale vzhľadom na to, že zaznievajú demagogické vystúpenia zo strany niektorých poslancov, tak považujem za potrebné zareagovať na túto problematiku, ku ktorej je v súčasnosti diskusia, ktorá nadväzuje na vystúpenie pána poslanca Mesiarika. Budem citovať zhodou okolností z Národnej obrody 23. máj 2002. Ide o rozhovor s Hermanom Putzom, prezidentom Medzinárodného združenia policajtov. Pán prezident Medzinárodného združenia policajtov v reakcii na otázku, že sa u nás pripravuje návrh, ktorý by podriadil policajtov pod jurisdikciu vojenských súdov, odpovedá. „Takýto zákon nemôže zmeniť správanie policajtov. Okrem toho by sa Slovenská republika stala jedinou krajinou v Európe, kde by civilná polícia podliehala vojenskej jurisdikcii. Takto je to len v Číne, Severnej Kórei, na Kube, ale predsa to nie sú demokratické štáty.“ Chcem v tejto súvislosti povedať, že naše stále zastupiteľstvo pri Rade Európy diskutovalo o tejto otázke s generálnym sekretárom Rady Európy. Chcem povedať, že táto otázka zďaleka nie je jednoznačná. Áno, treba súhlasiť s tým, že to nie je v priamom rozpore s určitými záväznými smernicami trebárs Európskej únie alebo s dokumentmi Rady Európy, fakt je ale ten, že je v rozpore s tendenciou, ktorá je v súčasnosti aktuálna v Európe. To je jedna stránka veci. Budeme z tohto hľadiska pravdepodobne s výnimkou, budeme odklonení od odporúčajúcich noriem Rady Európy a predovšetkým si myslím, že je to unáhlená reakcia na konkrétnu situáciu v snahe niečo riešiť, ale podstata problému je oveľa zložitejšia. Myslím si, že nie je potrebné vyslovovať nedôveru vo vzťahu k civilným súdom. Niektoré veci, ktoré sa chcú týmto návrhom riešiť, sa dajú riešiť aj tým, že sa určia špeciálne senáty civilných súdov na riešenie tejto problematiky. V závere chcem povedať, že táto otázka je otvorená, budeme o nej rozhodovať hlasovaním, sú určité plusy a mínusy aj jedného, aj druhého riešenia, ale myslím si, že netreba vyťahovať fakty, ktoré nezodpovedajú pravde.
Zajačik, Vladimír, poslanec NR SR (2020-09-24):
Týmto sme hlasovali o všetkých pozmeňujúcich návrhoch. Pán predsedajúci, keďže návrh zákona prerokúvame v skrátenom konaní, sme v treťom čítaní . Prosím, otvorte rozpravu.
Galko, Ľubomír, poslanec NR SR (2024-05-03):
... bol presunutý z predchádzajúcich schôdzí, je naďalej aktuálny a dôležitý, a preto je dobré, že ho prerokujeme. Dokonca by som povedal, že je až symbolické, že ho prerokujeme v čase, kedy Slovensko oslavuje 20. výročie vstupu do Európskej únie. Navrhnuté uznesenie v duchu zásad, na ktorých je Slovenská republika postavená a ktoré presadzuje smerom dovnútra aj navonok, potvrdzuje, že Národná rada Slovenskej republiky a jej poslanci si uvedomujú svoju civilizačnú a hodnotovú príslušnosť k Európskej únii a deklarujú dôležitosť členstva v Európskej únii a považujú ju za svoj životný priestor. Vážené kolegyne poslankyne, vážení kolegovia poslanci, dovoľujem si vás požiadať o podporu nášho návrhu. Ďakujem vám za pozornosť.
Hrnčiar, Andrej, podpredseda NR SR (2017-04-06):
Reakcia na faktické, pán poslanec Mihál.
Ňarjaš, Erik, poslanec NR SR (2021-05-06):
Ďakujem za slovo. Vážený pán predsedajúci, dovoľte mi, prosím, ako určenému spravodajcovi výberu, výboru predniesť správu výboru Národnej rady o výsledku prerokovania správy o výsledku kontrolnej činnosti Najvyššieho kontrolného úradu. Správu pridelil predseda Národnej rady Výboru Národnej rady pre financie a rozpočet na prerokovanie do 3. mája 2021. Ako gestorský výbor predseda Národnej rady určil výbor pre financie a rozpočet, ktorý pripraví správu o výsledku prerokovania. Uvedenú správu prerokoval výbor pre financie a rozpočet a prijal k nej uznesenie č. 169 zo dňa 27. apríla 2021. Uvedený výbor predloženú správu zároveň vzal na vedomie a odporučil Národnej rade správu vziať na vedomie. Gestorský výbor schválil uvedenú správu uznesením č. 184 zo dňa 4. mája 2021. Určil ma za spravodajcu výboru. Výbor ma poveril predniesť správu na schôdzi Národnej rady, závoreň, zároveň navrhol Národnej rade vysloviť súhlas, aby predseda Najvyššieho kontrolného úradu Slovenskej republiky Karol Mitrík správu uviedol a mohol vystúpiť v rozprave na schôdzi Národnej rady. Návrh na uznesenie Národnej rady je prílohou tejto správy. Pán predsedajúci, skončil som, otvorte, prosím, rozpravu.,
L. Miklós, poslanec: (2009-09-09):
Druhá vec je otázka limitov. Treba znovu povedať. Limity sú len snahou Európskej komisie, aby prinútili výrobcov a dovozcov sa postarať o vlastný odpad, o vlastné znečistenie. Lenže to sú len čísla, ktoré sa podarilo všetkým štátom nanútiť, ale každý štát sa zaoberal so všetkými 100 %, keď je to slušný štát. A to, že my máme povedané, že na pásy je len 40 % tohto roku ešte len, 40  % a čo so šesťdesiatimi, kto sa má postarať o 60 %, keď len o 40 %. No, pán poslanec Štefanec, viete, napríklad v Nemecku majú tiež 40 %, tak ako v celej Európskej únii. Ale majú napríklad zálohový systém na petfľašky. Takže nemusia sa starať, tak sa postarajú aj o ten zvyšok a tak je to aj ďalej. Ale ja ešte raz, keď vymyslíte iný systém, ale nie na 40 %, limity nie sú systém, pán Štefanec. Limity sú len povinnosť voči Európskej únii, nie je povinnosť voči všetkým. Treba vymyslieť na 100 %.
Blanár, Juraj, podpredseda NR SR (2022-03-24):
Pán poslanec Kuffa, môžete reagovať na faktické poznámky.
Suja, Miroslav, poslanec NR SR (2023-02-16):
Ďakujem za slovo. Ísť príkladom a trochu pokory a skromnosti, si myslím, že vláde nezaškodí. Keď nemenovaná značka, dácia, je dobrá (povedané so smiechom) pre samosprávy, môže byť aj pre vládnych úradníkov. Ja na tom nič nevidím. Čo sa týka tých 500 eur, ja neviem, či sa mám smiať, alebo plakať, ale poviem jedného chalana, čo mi napísal, volá sa Marek Čonka. Povedal, že kľudne môžem povedať jeho meno. Robí v logistickom sklade a je z nemenovanej menšiny rómskej. Povedal, že peniaze zoberú a voliť ho nebudeme. Tak asi takto, že mám odkázať. A čo sa týka elektrických áut a čím ďalej väčšia tá elektrifikácia, neviem, má táto poverená vláda nejakú aj stratégiu na posilnenie prenosovej sústavy. Sú vo výhľade ďalšie líniové stavby, ktoré toto zvládnu, alebo ja neviem, nové zdroje energie. Lebo ak by sme len 50 % áut zrazu prešli na elektriku, tak ja neviem, či to dokáže vôbec potiahnuť, a o energii ani nehovorím, že nebudeme mať dostatok. Teraz sme sebestační, ale už by sme znova neboli. Aký to bude mať dopad na cenu? A potom sa môžme pozerať, keď chceme pozerať, že koľko je to v rámci servisu a údržby (povedané so smiechom), ale koľko je to v rámci toho tankovania, tej elektriky, že koľko to bude. My vôbec nemáme vyčíslený dopad do budúcna, že a... že ako to na nás dopadne na Slovensku, aj keď vravím, že áno, teraz sme sebestační v elektrike.
Pfundtner, Edita, poslankyňa NR SR (2011-06-02):
Nakoľko predmetný návrh pani poslankyne Vittekovej nebol schválený, pokračujeme v hlasovaní o pozmeňujúcich a doplňujúcich návrhoch. Najprv budeme hlasovať o jednotlivých bodoch zo spoločnej správy, a to tak, ako to bolo navrhnuté v rozprave. Najprv hlasujeme spoločne o bodoch 7, 14 a 19 zo spoločnej správy s návrhom gestorského výboru schváliť.
Cmorej, Peter, poslanec NR SR (2021-11-09):
A poprosím, aby ukončili tú faktickú a dali ma na rozpravu.
Danko, Andrej, predseda NR SR (2019-09-10):
Pán poslanec Matovič.
Hrušovský, Pavol, podpredseda NR SR (2010-09-09):
Ďakujem za odôvodnenie návrhu na voľbu člena televíznej rady. Zahajujem tajné hlasovanie. (Akt tajného hlasovania.) Panie poslankyne, páni poslanci, chcem sa spýtať, či všetci tí, ktorí majú právo voliť, toto právo aj využili. Ak nie, dávam vám možnosť. Pani poslankyňa Vášáryová, boli ste voliť už? Nech sa páči, lebo o chvíľu vám toto právo odnímem. Panie poslankyne, páni poslanci, vyhlasujem tajnú voľbu za skončenú a prosím skrutátorov, aby zrátali hlasy odovzdané pre jednotlivých kandidátov. (Prerušenie rokovania o 12.26 hodine.) (Pokračovanie rokovania o 13.56 hodine.)
Mičovský, Ján, poslanec NR SR (2015-10-01):
Ďakujem ti aj ďakujem za slovo. Chcem upozorniť možno na jeden taký moment, ktorý je zaujímavý. Toto sme napokon my nevymysleli autenticky, veď táto myšlienka na jednej strane od možnosti riadiť poriadne a na druhej strane odmeny aj postihu nie je naším výmyslom, ale sme o nej hlboko presvedčení a dáva do pozornosti moment, že sú o nej presvedčení dvaja ľudia v tejto chvíli, ako sme si tak s pánom poslancom Kadúcom na túto tému porozprávali, ktorých delia skoro dve generácie. Poslanec Kadúc, nádejný, šikovný politik a šikovný človek, ktorý už dačo dosiahol. Mičovský, človek, lesník, ktorý sa na chvíľočku stal politikom, a napriek tomu, že nás delí poldruha generácie, upozorňujeme na istú silu presvedčenia, ktorú dávame do toho, že takýto zákon táto krajina potrebuje. To znamená, nie je to nejaké staromilstvo, nie je to nejaká mladícka túžba po prudkých zmenách, je to doslova stret dvoch generácií, ktoré cítia, že táto sieň zákonnosti takýto zákon bude musieť prijať. Ak ho neprijme teraz, príjme ho na budúci rok, bude ho musieť. Ak si niekto myslí, že sa bez toho dá, že naďalej budeme od buka do buka trestať aj odmeňovať a vyberať, tak potom to myslí s touto krajinou veľmi zle. A ja sa opakujem, je to neprípustné, my sme tu nie na to, aby sme si dovolili takéto šafárenie, a preto 6. marec budúceho roku je prvý deň nového siedmeho funkčného obdobia a je to posledný deň trpezlivosti tejto krajiny. Uvedomme si to.
Hraško, Igor, poslanec NR SR (2013-11-29):
Ďakujem pekne, pán predsedajúci. Ja by som v prvom rade poprosil kolegov z vládnej strany, aby nevyrušovali pána ministra, pretože reagujeme na jeho vystúpenie v rozprave. Takže by som vás požiadal, kým odtiaľ neodídu a kým sa pán minister nebude sústrediť na môj prejav, aby ste mi dali nové dve minúty. To už o 20 sekúnd ste ma obrali, takže poprosil by som dve minúty teraz technikov. Ďakujem pekne. Takže pán minister, hovorili ste o tom, že je zlé, keď firmy neplatia dane. Samozrejme, je to zlé, pretože firmy sú na to, aby produkovali zisk a tie dane by platiť mali, ale ak ideme pre ne urobiť nejaké represívne opatrenia, prípadne nejaké postihy, tak potrebujeme v prvom rade nastaviť dobré kritériá, aby sme naozaj postihli tých zlých, ale aby to nezasiahlo tých dobrých. A tu si myslím, že práve tie kritériá zohrali kľúčovú úlohu, ktoré sa nenastavili dobre. Tuná sa dalo len jedno kritérium, že pokiaľ nebudú platiť dane pár rokov, tak sa proste musí zaviesť daňová licencia, ale tuná bola už nastolená aj otázka, že firma, ktorá zamestnáva zamestnancov, predsa nemôže neprodukovať dane, pretože produkuje dane z príjmu tých zamestnancov a tie idú do štátu. To znamená, že takéto firmy by sa určite mali vyňať spod tohto a nemali by sa pod ne vzťahovať tie daňové licencie. Čiže tu by som povedal, že môžeme tie daňové licencie zaviesť, ale toto kritérium treba skutočne zobrať do úvahy, že firma, ktorá má svojich zamestnancov a má ich viacej, pretože vieme, že niektoré schránkové firmy sú skutočne len na to, že majú možno jedného zamestnanca a cez ne sa robia kadejaké podvody, takže také firmy naozaj nie, ale ten, kto má už troch, štyroch, piatich zamestnancov, určite ich zamestnáva kvôli tomu, aby naozaj niečo produkovala. Firma, pokiaľ sa zakladá z ničoho, človek má dobrý nápad a nemusí mať za sebou nejaké milióny ťažké alebo desaťtisíce, z ktorých to môže uživiť, tak skutočne nemusí v prvých rokoch produkovať zisk, pretože musí investovať aj do toho, aby sa mu na tom trhu vôbec začalo dariť. Takže by som vás poprosil, skutočne zvážme toto a to je také, myslím, že návrh, alebo chcete riešenia, tak toto skúsiť zvážiť a skutočne to dať zapracovať do toho návrhu zákona a takýmto spôsobom potom tie kritéria nastaviť tak, aby nepostihovali naozaj tých dobrých. Ďakujem pekne.
Paška, Pavol, poslanec NR SR (2011-03-29):
Dobre. Dávam návrh, aby tento zákon bol opäť stiahnutý, kým sa naozaj úplne nevyčistí, aby sme neboli svedkami neustáleho otvárania tejto problematiky a vstupovania do tejto problematiky podľa toho, ako koho, či už rôznych lobistických skupín, alebo z vnútra koalície, napadne. Preto si myslím, že, a toto otvorenie rozpravy je opäť dôkaz toho, že legislatíva vlády nie je schopná pripraviť normálny návrh zákona, ktorý by netraumatizoval niekoľko mesiacov tú časť, ktorej sa to týka. (Potlesk.)
Urban, Miroslav, poslanec NR SR (2020-07-15):
Ďakujem za slovo. Pán Žiak, opakovane ste spomínali, že žena má právo rozhodovať o vlastnom tele. No ja nie som celkom o tom presvedčený (ruch v sále a zaznievanie gongu), že vlastne ten fetus je jej vlastné telo. V podstate už v prvých týždňoch sú tam zá... sú tam zárodky jednotlivých orgánov. Už v piatom týždni môžte na sonografe zistiť pohyb srdca. On sa vyvíja a tá ontogenéza alebo tá, vývoj tých orgánov prebieha do 12. týždňa, kedy sú už úplne kompletné. Čiže tvrdiť, že rozhoduje celkom o vlastnom tele, neni to jej vlastné telo. To by musela mať potom dve hlavy, štyri ruky, dve, dva srdcia a podobne. Potom hovoríte, že teda nemáme na to žiadne medicínske argumenty, že nie sú, no a práve toto sú tie argumenty, že v podstate tá ontogenéza postupne prebieha a takto sa vlastne, vlastne to embryo rastie. To, že žena na to nepríde do ôsmich týždňov, je možné, ale pokiaľ má pravidelný sexuálny styk (povedané so smiechom) a takto, tak môže s tým rátať, že bude tehotná. Takže to sú také medicínske, medicínsky pohľad na to. Viete, my máme veľmi zlé demografické parametre na Slovensku. Keď som to pozeral, v podstate v dnešnej dobe vychádza na jednu ženu jeden a pol dieťaťa, ideálne by bolo, aby tá pôrodnosť bola 2,1, čo nedosahujeme. Takže aj cieľom týchto zákonov je, aby sme mali viacej detí, lebo však položme si otázku, pre koho budujeme Slovensko. Pre migrantov, aby sme sem zvážali ľudí, alebo si chceme vlastne takto pomôcť, aby sme mali, alebo sa mal kto o nás postarať, aby sa nezrútil dôchodkový systém? Takže asi takto aj z toho medicínskeho hľadiska. Ďakujem.
Matovič, Igor, poslanec NR SR (2017-12-06):
Keď o niekom poviete, že je Goebbels v politike, samozrejme, že tým myslíte, že využíva veľmi obdobné metódy, ako Goebbels využíval. Dokázal jednoducho zlomiť akýkoľvek fakt cez koleno a snažil sa vždy o čiernom hovoriť, že je biele, biele, že je čierne. Keď kradli, tak hovoril, že nekradneme, keď znásilňovali, hovoril, že neznásilňujeme, keď zabíjali, hovoril, že nezabíjame, a v podstate toto isté tu predviedol a predvádza počas svojho pobytu v politike, aj trošku mimo politiky v pozícii hovorcu zlodeja Roberta Kaliňáka Erik Tomáš roky. Preto si stojím za tým, že Erik Tomáš je Goebbels slovenskej politiky. Samozrejme, že tým nemyslím to, že vraždí ľudí alebo posiela ľudí do plynu, ale keď Erik Tomáš kryje rozkrádanie Slovenskej republiky, keď dlhé roky robí asistenta skorumpovanému Robertovi Kaliňákovi, a toto spôsobí, že zo Slovenska desiatky tisíc žien musí utekať do zahraničia utierať zadky nemeckým, rakúskym dôchodcom, a keď toto spôsobí, že sedem nevinných matiek detí zomrie preto, lebo sa nemôžu pozerať, nemôžu si nájsť prácu kvôli skorumpovanému zlodejovi Kaliňákovi, ktoré kryje Goebbels Erik Tomáš (ruch v sále), tak v takom prípade si myslím, že mám právo hovoriť, že Erik Tomáš má krvavé prsty. Lebo kryť ľudí, ktorí spôsobujú to, že nevinní ľudia zomierajú, že zomierajú nevinné matky, lebo ich odtiaľto vyštvú skorumpovaní politici, ktorí im nedovolia dýchať, nedovolia žiť, tak to je veľmi podobné metódam pána Goebbelsa spred 70., 80. rokov.
Pročko, Jozef, poslanec NR SR (2023-05-10):
Ďakujem. Určite tento zákon nie je ešte dokonalý, pretože naozaj je na ňom ešte veľa vecí čo zmeniť. Ale na tomto zákone sa podieľala aj opozícia, aj opozícia, na tomto zákone sa podieľal každý, kto chcel. A vy tu, Takáč, urážate ľudí, ktorí sedia na balkóne. Tam sedia ľudia, ktorí poľovali dávno pred tým, než ste sa vy narodili, Takáč, než ste vy začali robiť to, čo robíte. Začali ste robiť užitočného pajáca pre SMER. Pretože lobo, Lebocký si urobil, urobil si z poľovníctva zlatú baňu. Do roku 2009, do roku 2009 tu fungovalo poľovníctvo veľmi dobre. Lenže Lebocký zistil, že sa dá na tom veľmi dobre zarobiť, smerák Lebocký, tak preniesli výkon štátnej správy na poľ... Slovenskú poľovnícku komoru a Slovenská poľovnícka komora kšeftuje, berie peniaze od poľovníkov. Vy čo ste tam povedali, bolo klamstvo na klamstvo. Tak a vy sa tomu nerozumiete, vy ste tu len papagájovali niečo, čo vám povedali zo slovenskej poľovnej komory, a na balkóne sedia ľudia, ktorí sa podieľali, tiež sa podieľali na tomto zákone, ktorý je výborný. Tento zákon rieši aj poľovníkov, rieši, aby bolo naspäť ľudové poľovníctvo a nielen smerácki, smerácki kšeftári a oligarchovia poľovali na tých, na tých revíroch, aby poľovali aj ľudia, tak ako poľovali kedysi, ale rieši aj farmárov, rieši aj ich problémy, ktoré doteraz ste vy neriešili, Takáč, vy ste neriešili to, že tu zver farmárom robila zle. A tento zákon je naozaj spravodlivý a je výborný.
Osuský, Peter, poslanec NR SR (2013-05-16):
Ďakujem pekne. Ďakujem všetkým kolegom, ktorí vystúpili. No, kolega Martvoň, predniesli ste zbierku právnych argumentov k veci, ako sa sluší (smiech v sále) na renomovaného nádejného mladého právnika. O univerzitných šašoch sa šíriť nemusím. Želám vám, aby keď šašo už skončil svoje volebné obdobie, aby si tak brilantného reprezentanta, ako ste vy, akademická obec, zvolila do najvyšších akademických funkcií v ďalšom období. Všetkým ostatným ďakujem tiež. Ale nakoniec smutne poznamenávam, že všetky tie pozmeňováky až na ten piaty boli vlastne absolútne nepolitické. Nijako sa nedotýkali nikoho politicky, pretože deti, ktoré pôjdu z univerzity na mobilitný program, budú vaše i naše. Nijako som nezľahčoval nič opozícii ani nijakým, povedal by som, protisocialistickým živlom. Jednoducho som sa snažil ľuďom, ktorí nemajú možnosť overeného elektronického podpisu, dať preklenovací čas. Tým, ktorí chcú ísť na mobilitný pobyt, ubrať ďalšie byrokratické šikany, ďalší byrokratický krok. Nechápem, prečo toto vzbudzuje také vášne. Okrem toho, čo už som povedal, že to predkladá triedny nepriateľ. (Potlesk.)
Tomanová, Viera, poslankyňa NR SR (2015-12-01):
Ďakujem pekne, pani predsedajúca. Pani poslankyňa Jurinová, ja by som odporúčala vám najprv sa perfektne zorientovať v problematike a potom, prosím, k tomu vystupovať, pretože niektoré veci, ktoré ste tu spomínali, určite nepatria do tohto ústavného zákona, o ktorom v tejto chvíli rokujeme ešte len v skrátenom legislatívnom konaní. Čiže bolo sa potrebné vyjadrovať na túto tému a túto adresu. Odporúčam, všetko ostatné k tomu treba naštudovať. A to sa týka aj vášho predchodcu pána Galka, ktorý tu vystupoval.
Drábiková, Lucia, poslankyňa NR SR (2020-11-04):
Vážený pán kolega Blaha, ja chcem oceniť, teda že ste sa rozhodli podporovať túto rezolúciu, a takisto oceňujem váš zápal za obranu kresťanských hodnôt a kresťanského národa. To je naozaj veľmi pekné. Nemyslím si, že je úlohou Národnej rady vstupovať do konfliktu a presne pomenovávať štáty a... štáty a sily, ktoré stoja na jednotlivých stranách, a hovoriť, kto sú vinníci. Myslím si, že práve zmyslom tej rezolúcie je odsúdiť to násilie. A takisto chcem podporiť to, čo ste tam povedali o tej solidarite, lebo myslím si, že my ako Národná rada naozaj môžme dať takéto stanovisko a jasne, jasne odsúdiť násilie, ktoré sa tam deje, ale nemyslím si, že je úlohou Národnej rady presne povedať, ktoré štáty a ktorí predstavitelia sú akým spôsobom zodpovední. Takže takto. Ďakujem.
Viskupič, Jozef, poslanec NR SR (2012-07-31):
Ďakujem. Pre mňa je varovným prstom, ak bývalá ministerka spravodlivosti hovorí vo svojom prejave po prvé, o ohrození právneho štátu, po druhé, o posúvaní hraníc a prekračovaní hraníc v tom duchu, že ak zlodej alebo naničhodník vykoná naničhodný čin alebo niečo ukradne prvýkrát, tak pravdepodobne cíti nejakú vinu a má nastavené ešte nejaké mechanizmy, ktoré mu bránia konať takýmto spôsobom. Rozumiem tomu, že ten varovný prst, ktorý pani poslankyňa zdvihla, ma trápi, pretože aj v jednom z predchádzajúcich prejavoch hovorila o absurdnom stave. Teraz úvodom prejavu to spomenula znova. Myslím si, že prekračovať hranice aj týmto legislatívnym konaním, pravdepodobne o jednom z najdôležitejších alebo ak nie vôbec najdôležitejšieho návrhu zákona, ktoré toto funkčné obdobie budeme prijímať, je pre mňa symptomatické. A ten varovný prst vnímam veľmi citlivo a pridávam sa takisto možno k nejakej miere strachu. A dúfam, že tá osemdesiat trojka, ktorá bola niekoľkokrát spomínaná, sa vyvaruje pôsobeniu naďalej takým smerom, ktorý vyvoláva v opozícii znaky, ktoré komentujú tým, že sa rozbieha akýsi parný valec. Ďakujem.
Kozelová, Monika, poslankyňa NR SR (2021-06-17):
Pokiaľ viem, že začalo sa tam konať, ja ctím prezumpciu neviny, čiže nebudem hovoriť plné mená. Ja pevne verím, že k tomu príde a že tie všetky, všetky tie mená ľudí, ktorí s tým mali čokoľvek dočinenia, sa dozvieme. Ďakujem.
S. Kahanec, poslanec: (2007-12-04):
Takisto ste spomínali sľuby a to, či niekto má veľmi krátku pamäť. No v tomto smere sa, myslím, to najlepšie hodí na aktuálne situácie, ktoré zažívame aj v súčasnom parlamente. Keď hovoríme o tom, že sľuby by nemali byť v protiklade so skutkami, tak je to preto, že je to úplne typické pri sľuboch predovšetkým pána premiéra, keď sľuboval, že bude okamžite konať už pri podozrení, pri problémoch šéfov rezortov, keď v kauze Privilégia na začiatku mal úplne iný postoj ako na konci. Tak kde sú tie principiálne postoje? A to už ani nehovorím k poslednej aktivite, keď ide o postoj vo vládnej koalícii. Hovoríte o prebehlíkoch z minulého obdobia. No tí prebehlíci sú zo strán, s ktorými ste teraz vo vládnej koalícii. Ale myslím si, že za zásadnou vecou je, že u šéfov koaličných strán, dalo by sa povedať, sú to také prebehlícke postoje, keď jeden deň povedia, že sa dohodli, alebo na druhý deň zasa sa nedohodnú, skonštatujú, že včerajšok nebol. O čom sú tieto rokovania? Aké zásadné postoje majú šéfovia lídrov? Veď tí poslanci vašej vládnej koalície nemôžu absolútne vedieť, aká je vlastne situácia. Postoje vládnych lídrov v koalícii sa menia zo sekundy na sekundu.
Hatráková, Katarína, poslankyňa NR SR (2023-03-30):
Hlasovali sme o pozmeňujúcich návrhoch... (Reakcia z pléna.)
Kéry, Marián, poslanec NR SR (2017-05-17):
Ďakujem za slovo. Pán poslanec, tak som sa dozvedel teda od vás, že vy rozoznávate dva druhy zlodejov, to sú malí zlodeji, to sú asociáli a Rómovia, a veľkí zlodeji, to sme my politici zo štandardných strán, teda najmä tých vládnych. Zaujímavá, zaujímavá téza. Pán poslanec, vy veľmi často rozprávate o rómskej problematike, ale môžete my teda povedať konkrétne, čo v banskobystrickom kraji, kde máte svojho predsedu, čo ste konkrétne niečo pozitívne urobili s rómskou otázkou? Môžete mi povedať nejaké konkrétne kroky? Bude ma to veľmi zaujímať. A, viete, vy mi pripadáte ako lekár, za ktorým príde pacient, a ten ho pošanuje, povie mu všetko, ale recept mu zabudne podať. Na toho sa mi podobáte, na takého lekára. A posledná vec. Viete čo? Vy sa pasujete za vzor najmä pre mladých ľudí. Ale aký ste vy vzor? Chlap, hrdina alebo dub?
Kollár, Boris, predseda NR SR (2021-06-15):
Chce pani ministerka reagovať na faktické? Nie. Pokračujeme ďalej v rozprave. Pripraví sa pán poslanec Richard Takáč. Jáj, prepáčte, pardon, ospravedlňujem sa, berem späť. Predtým sa ešte, predtým sa ešte prihlásil pán minister, bude reagovať.